สามารถดูแลกระดูกให้แข็งแรงอย่างไร
เราสามารถดูแลกระดูกให้แข็งแรงได้ดังนี้
1. รับประทานอาหารให้ครบ 5 หมู่ ตามหลักโภชนาการ และควรเน้นไปที่เนื้อปลา นม ไข่ กล้วย แอลมอนด์ ซึ่งจะอุดมไปด้วยวิตามิน แคลเซียม แมกนีเซียม ฟอสฟอรัส และธาตุอาหารอื่นๆ ซึ่งทั้งหมดล้วนช่วยในเรื่องของการเสริมสร้างความแข็งแรงให้แก่กระดูก  ชะลอการสูญเสียกระดูกและป้องกันการเกิดโรคกระดูกเสื่อม 
2. ควบคุมปริมาณน้ำหนักตัวไม่ให้มากจนเกินไป เพราะน้ำหนักตัวที่มากขึ้น จะส่งผลเสียต่อกระดูกโดยตรงเพราะกระดูกและข้อต่อเป็นส่วนที่ต้องรองรับน้ำหนัก หากมีน้ำหนักตัวที่มากจนเกินไปอาจทำให้กระดูกเสื่อมและมีอายุการใช้งานที่สั้นลงได้ การควบคุมน้ำหนักให้อยู่ในเกณฑ์มาตรฐานจะช่วยชะลอการเสื่อมและยืดอายุการใช้งานของกระดูกได้นานยิ่งขึ้น    
3. ปรับพฤติกรรมบางอย่าง ช่วยลดอาการกระดูกลั่นได้ เช่น ผู้ที่ต้องนั่งเป็นวลานาน ๆ ติดต่อกันหลาย ๆ ชั่วโมง ควรลุกขึ้นเดินไปมาบ้าง เนื่องจากการนั่งนาน ๆ อาจส่งผลเสียต่อกระดูกสันหลังและยังเสี่ยงเกิดโรคออฟฟิศซินโดรมอีกด้วย
4. ออกกำลังกายอย่างสม่ำเสมอโดยเน้นไปที่การออกบริเวณกล้ามเนื้อแขน กล้ามเนื้อขา และกล้ามเนื้อหน้าท้องเพื่อช่วยเสริมสร้างความแข็งแรงให้ร่างกาย ช่วยให้ร่างกายสามารถเคลื่อนไหวได้อย่างคล่องแคล่วมากขึ้นโดยปกติแล้วระยะเวลาที่เหมาะสมสำหรับการออกกำลังกายควรอยู่ที่ 30 นาทีต่อวัน และควรออกกำลังกายสัปดาห์ละอย่างน้อย 3 วัน
4. หมั่นตรวจเช็กสภาพกระดูกเป็นประจำ สำหรับผู้ที่มีอาการอื่นร่วมกับกระดูกลั่น โดยเฉพาะอาการปวด อาการเจ็บ ควรรีบพบแพทย์เพื่อทำการตรวจวินิจฉัยและเพื่อให้ได้รับการรักษาอย่างทันท่วงที
ทั้งหมดนี้เป็นข้อแนะนำเบื้องต้นสำหรับดูแลกระดูกให้แข็งแรง
11.ออร์โธปิดิกส์ (ออร์โธปิดิกส์) - Orthopedics,12.อายุรศาสตร์ (อายุรศาสตร์) - Internal Medicine,20.การแพทย์ทางเลือก (alternative medicine)